ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *22.4.2025***

«ΔΗΜΟΤΙΚΗ ΟΜΑΔΑ ΑΙΜΟΔΟΣΙΑΣ “ΧΡΗΣΤΟΣ ΠΑΠΑΔΟΠΟΥΛΟΣ”»

**ΑΙΜΟΔΟΣΙΑ 3.5.2025**

Ενημερώνουμε τους πολίτες ότι ο δήμος μας προγραμματίζει **Εθελοντική Αιμοδοσία**, το **Σάββατο 3 Μαΐου 2025**, από τις 10:00 έως τις 13:30, στον Ιερό Ναό Παναγίας Ελεούσας, στο Παρεκκλήσιο Αγίου Λουκά του Ιατρού. Η αιμοδοσία θα πραγματοποιηθεί σε συνεργασία με το Γενικό Νοσοκομείο «Αλεξάνδρα».

Οι ανάγκες για αίμα είναι αυξημένες γι αυτό και καλούμε όλους όσοι το επιθυμούν, να σταθούν, για ακόμα μία φορά, δίπλα στους συνανθρώπους μας που χρειάζονται την προσφορά τους.

Προκειμένου να αποφευχθεί ο συνωστισμός, η αιμοδοσία θα πραγματοποιηθεί κατόπιν ραντεβού. Οι ενδιαφερόμενοι μπορούν να καλούν στο ΚΕΠ Υγείας, 2105690436,9.00-15.00.

Αρμόδιο πρόσωπο επικοινωνίας, Δημήτρης Ανδρούτσος, Επισκέπτης υγείας.

Παράλληλα με την αιμοδοσία και σε συνεργασία με το σύλλογο «‘Όραμα Ελπίδας» θα δοθεί η ευκαιρία σε όσους το επιθυμούν να γίνουν εθελοντές δότες μυελού των οστών και να εγγραφούν στο Τοπικό Κέντρο Εγγραφής Δοτών Μυελού των Οστών του δήμου μας.

Σας περιμένουμε όλους και όλες!